FILOSOFIA

SARRERA

LANA

IÑIGO AVILA

**AURKIBIDEA**

Sarrera………………………………………………………………………………….. 1

Usteak eta egia…………………………………………………………………… 1,2,3

Zientzia: autoritate bidezko egia ordezkatu du …………………… 3, 4

Kanpoko mundua: “Cogito ergo sum” ………………………………… 4,5

Ondorioa ……………………………………………………………………………… 5

Bibliografia ……………………………………………………………………………. 5

**SARRERA**

Nire kasuan ez zen zaila izan filosofia karreran murgiltzea. Gainontzeko profesio edo ikasketek gure munduaren zatitxo bat lantzen dute. Horrela, INEF ikasi izan banu kirol-zientziei buruz ikasiko nuke, biologia ikasi izan banu, izaki bizidunez, elektromekanika ikasi izan banu kotxeen barneko egituraz eta zientzia politikoak ikasi izan banitu, politikaz.

Esparru hauek zehatzak izango dira agian, honek dituen abantailekin. Baina, galdera asko dituen pertsona bat bazara ez zaituzte asebeteko. Horrela filosofia ikasten duenak, kirolaren filosofiaz mintzatuko da, edota filosofia politikoaz, metafisikaz, jainkoaz eta erlijioaz, zientziaz, adimenaz, arteaz,immigrazioaz,hizkuntzaz, egia hitzaz, garunaz, teknologia berriez, emozioez… Filosofiak munduaren mapa bat egiten du eta ez naiz kartografo aditu bat baina, mapa bat egiteko gauza asko hartu behar dituzu kontuan.

 Mapez hitz eginda,garunaren kanpoaldeko aldeak, garunaren azalak( corteza cerebral) neurona aktiboen eskema edo mapak egiten ditu. Azalaren atzeko aldeak ikusten dugunaren mapak egiten ditu, aldeetako azalak, entzuten ditugun gauzen mapak eta aurreko aldeak mapa mota desberdinak egiten ditu,ala nola iraganeko etorkizunen mapa bat edo gertatu daitezkeen etorkizuneko ekintzei buruzko beste mapa bat. Aurreko alde honen, aurreneko aldeak gure adimenaren mapa egiten du. Eta horrela adimenak ikusi duenaren mapa hartu eta iraganean gertatu diren gauzen mapa hartzen du eta bi mapak erlazionatu ahal ditu, adibidez mendian ibiltzean bigarren aldiz bide okerra ez hartzeko. Garunaren adibide hau,orain aurkeztu dugunarekin konparatu daiteke. Adibidez, alde batean ekonomia daukagu, beste aldean politika. Filosofiak adimenaren maparen papera hartu eta dena erlazionatuko luke, eta horrela, noraino baldintzatzen du ekonomiak gizarte baten politika? Moduzko galderak eginen lituzke.

Filosofia ikasten noan heinean errealitateari ( zentzu zabal batean) buruzko mapa bat lortzea gustatuko litzaidake. Aldi honetan, zientzia, kanpoko mundua eta usteak jorratzea tokatzen da. Hiru gaiei buruzko hausnarketak eginen ditugu eta hiru gaien arteko lotura bilatzen saiatuko gara.

 **USTEAK ETA EGIA**

Has gaitezen bada, gai hauen oinarrizkoarekin eta gure eguneroko bizitzan garrantzia handiena izan ahal duenarekin, usteekin.

Lehenik eta behin *sinesmenak eta usteak* liburuan bezala uste hitza definituko dugu. Baita egia eta ideia hitzak ere, hauek lotura zuzena baitute usteen munduarekin. Gero usteen eta egia hitzen arteko lotura ikusiko dugu. Baina zer da gizakia ideiarik gabe?. Askotan gure ideiei esker mugitzen garela esaten da. Mugitu , praktikotasuna, etika.Usteen eta etikaren arteko erlazio hitz eginen dugu baita. Filosofia badabil adimenaren antzera munduaren mapa handi bat egiten.

Alde batetik ,horrela definitzen da **uste** hitza: *“zerbaiti buruz, itxura edo aztarnen arabera izaten den iritzia.*

Beste aldetik, euskadi.net hiztegian horrela definitzen da **egia** hitza: denarekin, izan denarekin edo izango denarekin bat datorren zera; baliorik gorena ematen zaion jakitea; arrazoiaren arabera ezin uka daitekeen esaldia. **Ideia** hitza zailago da definitzen. aipaturiko hiztegian hainbat definizio ematen dira. Baina guri interesatzen zaiguna hau da: burutapena; ustea; asmoa.

Sinesmenak eta usteak liburuan Egiari kapitulu oso bat eskaintzen zaio. Gauza interesgarriak esaten dira bertan. Lehenik, usteen eta egiaren arteko loturaz hitz egiten da. Usteek “ egiarekiko konpromisoren bat” dutela esaten da, izan ere usteek egia izan nahi dute, baina ez dira beti hala. Usteak geziak direla esaten da eta egia dianaren erdigunea. Uste batzuk izanen ditugu baina guztiek ez dute dianaren erdian joko. Bigarrenik Postmodernismoak egia hitza suntsitu duela dio, urteez eta urteez Platonen edo erlijio katolikoaren Ongia, edota Descartesen Ezagutza ziurra bezalako egiaren definizioei aurre egiteko, are gehiago, zientziaren emaitzak ere kolokan jartzen ditu ere, ”zientzialariek berek adostutako gauzak” direlako. Bukatzeko, egiaren suntsipen honen aurrean egiaren kontzeptu arrunta inoiz galduko ez dela dio, egia baita eguneroko ikerketa arrunten helburua.

Pentsamenduen historian zehar kezkatu izan dena zera da. Nola egin geziek dianaren erdigunean jotzeko?

Historian zehar pentsalari garrantzitsu guztiek ekin diote galdera hau erantzuteari. Rusellek matematikak eredu hartuta sistema bat proposatu zuen, Platonek bere teoria garatu zuen zer zen egia eta zer ez argitzeko, beste batzuek egia momentuaren eta zirkunstantzien araberakoa desberdina dela esan izan dute. Hau guztitik txundigarriena da, hainbeste erantzun ondoren, hasieran bezala gaudela.

Arazoari aurre egiteko biderik errazena, dogmatismoa da, erlijioak. Liburu hasieran aipatzen da erlijioaren eta usteen arteko lotura, eta gero gainera kapitulu gehiago eskaintzen zaizkio. Liburuan “erlijio sinesmenak usteak edo sasi-usteak ote diren” aztertu nahi da. Hau esatea iraultzailea da, eta seguru Erdi Aroan inkisizioak sutara botako gintuzkeela. Izan ere, erlijioaren usteak , egia absolutuak dira eta horrela modu hain sinple batean konpontzen du erlijioak gezien eta dianaren arazoa. Dogma guztiak egia dira, eta punto.

 Baina usteak totalitarioki egia aldaezinean bilakatzea ez da soilik erlijioaren kontua, kontu historikoa da. XVII.mendean absolutismoa zen sistema politiko legitimoena, egiazkoa esanen dugu. Baina liberalismoaren ideiak agertu egin ziren eta horiek bihurtu ziren beranduago, “egian”. Orduan Karl Marxen ideiak agertu ziren eta honek aldarrikatu zuen liberalismoa ez zela “egia”, eta komunismoa proposatu zuen.

Eskerrak  **ideia** hitza agertzen zaigula iraultzaile baten moduan. Lehen ideia “asmoa” bezala definitu dugu. Asmoa , zerbait egiteko nahia da. Zera esan nahi dugu, uste estatikoen aurrean ideiak agertzen direla zentzu positibo batean ulerturik, egia bihurtu diren uste estatiko horiek aldatzeko asmotan.

Gauzak aldatzeko asmoak badituzu, zure ideiak ekintza bihurtu beharko dituzu, eta orduan **etika**ren esparrura iristen gara, usteekin harreman zuzena duen beste termino bat. Liburuan gutxienez, usteen oinarrizko bi ezaugarri aurkezten dira, lehenengoa egia da eta luzea hitz egin dugu jada. Bigarren ezaugarria ekintzak dira, izan ere, “nolako ustea, halako jokabidea”, esaten da liburuan. Eta egia bezala hau ez da bakoitzaren gauza, kontu publikoa da intersubjetibitatearen kontua da. Azken finean guk burutzen ditugun ekintza asko gure ondoan daudenentzat ondorio zuzenak dituzte.

Orain arte usteez eta egiaz mintzatu gara, eta gutxi sakondu dugu geziak dianaren erdian emateko zer egin behar den. Zientzia delako gure hurrengo gaia eta hori delako zientziaren helburua.

**ZIENTZIA: autoritate bidezko egia ordezkatu du.**

Lehenik eta behin, zer da zientzia? Galdetuko diogu geure buruari. Galdera erantzuten saiatuko gara eta gaiaren inguruan hitz eginen dugu. Azkenaldian zientzia erlijio bat bihurtu da batzuentzat eta honek gatazkak sortu ditu.

Zer da zientzia? Wikipedian , behintzat , definizio hau ematen da: Zientzia, modu objektibo eta sistematikoan, behaketaz eta arrazoimenez, osatzen den jakintza da. Zientzia-jardueran sistema kontzeptualak eratu, logika erabili, kausa eta efektuei buruz teoriak eta hipotesiak planteatu eta egiaztatu, datuak jaso eta aztertu, aurresanak egiteko erabil daitezkeen printzipioak zehaztu, teknologia berriak asmatu eta garatu egiten dira. ezagutzea du helburu. Zientziaren emaitzen fidagarritasuna eta zehaztasuna direla eta, gizarte modernoan bultzatu egiten den jarduera nagusienetarikoa da.

Zientziaren oinarrian, ezagutza lortzeko bere metodo zehatza dago. Honi metodo zientifikoa deritzogu. Metodo zientifikoa horrela deskribatu daiteke: Zientzialariak hipotesi bat dauka, hipotesi hori justifikatu nahi du eta hortaz azterketa objektibo bat egiten saiatuko da. Behaketaz baliatuko da horretarako, behaketa datuak modu inpartzialean eta aurreiritzirik gabe jasotzea da. Datu hauek baliatuz bere hipotesia justifikatuko du eta orduan teoria, tesia eraikiko du. Metodo zientifiko baten proposamen asko egin dira baina Descartes hartzen da bere aitatzat. Zientziari esker garapen teknologikoa asko garatu da eta horrela osasuna, elikadura, industria, teknologia berriak, etab. garatu dira.

Aurrerapen teknologiko hauek **zientifismora** eraman dute pertsona asko eta askori. Hauen ustez, zientifikoki azaldu ezin dena beste modu batean azaldu ezin daitekeela esaten dute. Eta zientziak giza izateari buruz garrantzia duen guztiak azaldu dezakeela. Zientifismoa sutsuki sustraitu egin da zientzialari askoren artean eta giza espeziearen zoriontasuna horrela lortuko dutela uste dute.

Hau horrela ez dela ikus daiteke, izan ere mendebaldeko gizartean, orain inoiz baino gaixotasun mental gehiago daude alde batean, eta gerra gehiago daude beste aldean. Agian, zientzia fikzioa izan arren, orain modan dagoen Gose-jokoak trilogia oso ondo irudikatzen du hau. istorio hau etorkizuneko EE.BBetan oinarrituta dago. Hasieran kontatzen du nola mundua guztiz suntsituta gelditu zela eta zibilizazio berri bat sortu behar izan zela. Orain antzinako EE.BBetan beste estatu berri bat dago, eta zientziari esker aurrerapen teknologiko pila dituzte. Dena kontrolatu dezakete: Eguna eta gaua, euria eta eguzkia , animaliak genetikoki kontrolatzen dituzte edozein gauza egiteko, jendea mentalki manipulatu ahal dute maitasuna gorrotoa bihurtzeko, soinurik egiten ez duten hegazkinak asmatu dituzte edo egarria sortzen duen ura, adibidez.

 Ez dugu liburuaren kritika egin nahi hori gure xedea ez delako. Baina oraintxe aipatu ditugun asmakizunak, zientziaren eskutik egin dira. Eta mundu errealean antzekoa gertatzen da. Baina galdera zera da, aurrerapen zientifiko hauek guztien onerako egiten dira, edo batzuk beste batzuei menperatzeko egiten dira? Zientziak momentuan eta zirkunstantzien arabera komeni diren “egiak” sortzen ditu baita.

Gutxika bagoaz gure mapa sortzen, egiarekin lotu ditugu beste bi gaiak eta hirugarrena ere egiarekin lotu daiteke, gure perzibitzen dugun zer da egia eta zer ez? Hau da, gure gogamenetik kanpo dagoen zer da egia eta zer ez?

**KANPOKO MUNDUA**

Descartes modernitatearen aitatzat hartzen da. Bere teoria arrazionalista eragin aipagarria izan du mendebaldeko pentsamenduan. Berak famatua egin zuen “ Cogito ergo sum” esaldia kanpoko munduari buruzko mendebaldeko teoriarik garrantzitsuenetarikoa da. Azter dezagun bada.

Descartesek “Egia” aurkitu zuela uste izan zuen, pentsatzen dut beraz banaiz, esan zuenean eta printzipio horretatik abiatuz errealitate osoa azaldu nahi izan zuen. Baina horrela akats basiko bat egin zuen, hots, pentsamendua gure izatearekin alderatzea eta pentsatzea gure identitatearekin. Gu hori baino askoz gehiago gara, Descartesen aforismoa alde batera utzi behar da gizakia benetan garatu ahal izateko. Mendebaldean kanpoko munduari buruzko teoria berri batek aurre hartu behar dio oraindik indarrean dagoen Descartesen teoriari.

 Mendebaldean esan dugu, izan ere munduko beste lurraldeetan ez daude teknologikoki hain garatuta baina munduaren horrelako kontzepzioetan askoz aurreratuta daude. Horrela, Asian hinduismoa eta budismoaren irakaspenen eraginpean,batik bat, duela milaka urte gainditu zuten Descartesen pentsamendua. Eta gizakia horrela ulertzen dute: Bere alde hilkorra du, gorputza eta adimena direla eta bere alde hilezkora, gure benetako Izatea dela. Argi ikusten da hemen dualismoa gaindituta dutela. Edo Afrikan adibidez, gure “progreso” hitza beste modu batez ulertzen dute, kulturaren, baloreen eta komunitate osoaren aurrerapena ( eta ez beraien artean lehian dauden indibiduoak ) bezala.

Beharrezkoa da Mendebaldeak mundua beste modu batez ulertzea. Mendebaldeak menperatzen baitu gainontzeko mundua eta horrela jarraituz gero, planeta suntsituko dugu eta gu geu suntsituko gara.

**ONDORIOAK**

Gutxika, Filosofiaren eskutik gure errealitatearen mapa txiki bat egin dugu. Horrela nahigabe, erlijioaz, antropologiaz, literaturaz, egia kontzeptuaz, metafisikaz, zientziaz, politikaz, garunaz… hitz egin dugu, adibidez.

Izan ere, lehen esan bezala hori da filosofiaren ezaugarrietako bat. Errealitatearen alderdi ezberdinak lantzen ditu eta gero, guztien arteko lotura egiten saiatzen da. Guk antzeko zerbait egiten saiatu gara egiaren izenean. Egia, gure eguneroko usteekin lotu dugu, egia zientziaren helburu bezala jarri dugu,edota Descartesen egiaz hitz egin dugu eta egia berri bat aldarrikatu dugu.

Ondorio argi bat ikusten dut hau guztiaz hitz eginda. Aldaketa bat egon behar da gure pentsamenduan. Horretarako hasieran usteez eta egiaz modu oinarrizko batean hitz egin dugu, gure errealitatearen oinarria osatzen dutenak. Gero, egia hori aurkitzeko, historian zehar egin diren saiakerak aztertu ditugu, hala nola, erlijioa eta zientzia. Eta antropologiaz hitz egiten bukatu dugu, gure pentsamenduan aldaketa bat aldarrikatuz.

Hori da filosofiaren eginkizuna. Errealitatearen mapa bat egin, modu teoriko batean, baina gero praktikara pasa behar da eta gustatzen ez zaiguna aldatu, bestela filosofia ezerezean geldituko da.

**BIBLIOGRAFIA**

**-**  Oinarrizko Filosofia, Nigel Warburton. UPV 2011

-Sinesmenak eta usteak, Agustin Arrieta- Urtizberea. Alberdania 2010

- Tormenta Cerebral, Daniel J.Siegel . Alba 2014

- El poder del ahora, Echart Tolle. GAIA 1997